Rapuntselkellukas
Rapuntselkellukas (Campanula rapunculus) on kellukaliste sugukonda ja kelluka perekonda kuuluv mitmeaastane taim. Euroopas kasvatati rapuntselkellukat söödavate lehtede ja juure tõttu kunagi varem laialdaselt. Rapuntselkelluka juur on naeri kujuga. Rapuntselkellukas on lubjalembene taim, kasvab kuivadel niitudel, tamme- ja männimetsades ja teeservades kõrgusel 0–1500 meetrit üle merepinna. Eestis looduslikult ei kasva.